58. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.21/21/οικ.5424 της 3/5 Οκτ.1973 (ΦΕΚ Β΄ 1195) Περί απαλλαγής του ΙΚΑ εκ της υποχρεώσεως επιστροφής ασφαλιστικών εισφορών. Έχοντες υπ’ όψει : α)Τας διατάξεις του Ν.Δ. 4202/1961, άρθρ. 9 παρ. 1 και 2. β)Την υπ’ αριθ. 7/14407/70 (ΦΕΚ 775/70 τεύχ.Β) κοινήν απόφασιν των Υπουργών Οικονομικών και Κοινωνικών Υπηρεσιών  «περί του τρόπου αναγνωρίσεως και εξαγοράς προϋποθέσεων». γ)Την υπ’ αριθ.7/2639/72 (ΦΕΚ 696/72 τεύχ.Β΄) κοινήν απόφασιν των Υπουργών Οικονομικών και Κοινωνικών Υπηρεσιών «περί συμπληρώσεως της υπ’ αριθ. 7/14407/1970 κοινής αποφάσεως των Υπουργών Οικονομικών και Κοινωνικών Υπηρεσιών δ)Την από 16 Μαΐου 1972 απόφασιν του Υπουργικού Συμβουλίου, αποφασίζομεν : 1.Εισφοραί καταβληθείσαι εις το Ίδρυμα Κοινωνικών Ασφαλίσεων δια την εις τον κλάδον συντάξεως ασφάλισιν εργατών και υπαλλήλων του Δημοσίου, αποδίδονται εις το Δημόσιον κατ’ εφαρμογήν του άρθρ. 9 του Ν.Δ. 4202/61 «περί διατηρήσεως των εκ της κοινωνικής ασφαλίσεως δικαιωμάτων εις περιπτώσεις μεταβολής ασφαλιστικού φορέως» μόνον εφ’ όσον, ανάγονται εις περίοδον απασχολήσεως από 16 Μαΐου 1972 και εφ’ εξής. (2.Η κατά τας διατάξεις της παρ. 6 της υπ’ αριθ. 7/14407/19.10.72 κοινής αποφάσεως των Υπουργών Οικονομικών και Κοινωνικών Υπηρεσιών (ΦΕΚ 775/1970 τεύχ. Β΄), ως συνεπληρώθη δια της υπ’ αριθ. 7/2639/8.8.72 ομοίας αποφάσεως (ΦΕΚ 696/72 τεύχ. Β΄), υποχρέωσις του Ιδρύματος Κοινωνικών Ασφαλίσεων περί μεταφοράς εισφορών προς τα περί ων αι διατάξεις αύται Ταμεία, αφορά εις την μεταφοράν μόνον της εισφοράς ησφαλισμένου). Η παρ.2 ανεκκλήθη αφ’ ής ίσχυσεν δια της υπ’ αριθ. 21/21/3190 της 5/15 Νοεμ.1974 (ΦΕΚ Β΄ 1154) απόφ. Υπουργών Οικονομικών και Κοιν. Υπηρεσιών. 3.Η ισχύς της παρούσης παραγράφου ανατρέπει από της χρονολογίας ισχύος της υπ’ αριθ. 7/14407/ 19.10.70 ως άνω κοινής υπουργικής αποφάσεως. Η παρούσα, ήτις κυρωθήσεται νομοθετικώς, δημοσιευθήτω  δια της Εφημερίδος  της Κυβερνήσεως (Αντί της σελ. 70,803) Σελ. 70,803(α) Τεύχος 546-Σελ. 91 Ίδρυμα Κοινωνικών Ασφαλίσεων 15Β.Β.α.56-58 